b"\n_START_ARTICLE_\nPedro Acedo Penco\n_START_SECTION_\nTraject\xc3\xb2ria\n_START_PARAGRAPH_\nNascut a Hornachos, va viure a Barcelona, Madrid i Burgos, encara que la seva vida ha transcorregut principalment a M\xc3\xa8rida. Empresari dedicat a la publicitat de tanques i cartells, el 1988 va accedir a l'Ajuntament de M\xc3\xa8rida com a regidor independent en les llistes de Alianza Popular. Entre 1988 i 1990 va ser al capdavant de l'Associaci\xc3\xb3 Extremenya de Radiodifusi\xc3\xb3. L'any 1991 es presenta per primera vegada com a candidat del PP a l'ajuntament de M\xc3\xa8rida, sent derrotat per l'aleshores alcalde i candidat del PSOE Antonio V\xc3\xa9lez S\xc3\xa1nchez. Tanmateix, el 1995 guanya els comicis municipals per majoria simple i \xc3\xa9s proclamat nou alcalde de M\xc3\xa8rida. L'any 1999 aconsegueix la majoria absoluta, que repeteix el 2003.  _NEWLINE_El 2004 va ser proposat per encap\xc3\xa7alar les llistes del PP al Senat per Badajoz, per\xc3\xb2 es va escollir finalment a Miguel Celdr\xc3\xa1n Matute, alcalde de Badajoz. Al desembre] de 2006 confirma que no es presenta a la reelecci\xc3\xb3 a les eleccions de maig de 2007, estant candidata del seu partit Pilar Vargas. En els mencionats comicis, el PP perd l'ajuntament a favor del PSOE i Acedo abandona l'ajuntament. El 2008 es va presentar la seva candidatura a la presid\xc3\xa8ncia del PP d'Extremadura, per\xc3\xb2 es retira el dia abans del congr\xc3\xa9s auton\xc3\xb2mic. \xc3\x89s President Local del PP de M\xc3\xa8rida i alcalde de la ciutat despr\xc3\xa9s d'aconseguir la majoria absoluta amb 13 regidors a les passades eleccions municipals del 22 de maig de 2011, ostentant el c\xc3\xa0rrec fins a la seva derrota el 24 de maig de 2015. A les eleccions generals per a la XII legislatura del Congr\xc3\xa9s de Diputats, va entrar com diputat per Extremadura del Partit Popular."